Bisi Komolafe (1986-2012) 'yar wasan kwaikwayo ce a Nijeriya, mai bada umurni kuma mai daukan nauyin fina-finai wacce tayi fice a a kwaikwayo da tayi a fim din Igboro Ti Daru da Aramot. Bisi ita ce 'ya ta biyu da iyayenta suka haifa a shekara ta 1986 a cikin iyalin mutum biyar a Ibadan, jihar Oyo Kudu-maso-yammacin Nijeriya inda ta kammala karatunta na firamare da sakandare. Ta halarci makarantar St. Louis Grammar School, Ibadan kafin ta wuce zuwa Jami'ar Jihar Legas (LASU) inda ta kammala da digiri a fannin Kasuwanci (Bussiness Administration). Fitilar tauraruwar ta fara haskawa a yayin da ta fito a fim din Igboro Ti Daru . Ta ci gaba da taka rawa a matsayin tauraruwa acikin fina-finai da suka hada da Bolode O'ku, Asiri Owo da Ebute. Har wayau Bisi ta kuma shirya fina-finai da suka hada da Latonwa, Eja Tutu da Oka. An gabatar da ita a rukunin kyautar "Revelation of the year" a gasan Best of Nollywood Award" na shekarata 2009 da kuma a cikin "Fitacciyar Jagoran fim Jaruma na fina-finan Yarbawa" a kyautar 2012 edition.